**Ықтимал әлеуметтік-саяси, құқықтық,**

**«Екінші деңгейдегі банктердің, Қазақстан Республикасының бейрезидент банктерінің филиалдарының және банк операцияларының жекелеген түрлерін жүзеге асыратын ұйымдардың, инвестициялық портфельді басқарушыларды, Орталық депозитарийді, бағалы қағаздардың номиналды ұстаушылары ретінде клиенттердің шоттарын жүргізу құқығы бар брокерлерді және (немесе) дилерлерді қоса алғанда, кастодиандардың, «өмірді сақтандыру» саласы бойынша қызметті жүзеге асыратын сақтандыру ұйымдары, сақтандыру (қайта сақтандыру) ұйымдары, Қазақстан Республикасының бейрезидент сақтандыру (қайта сақтандыру) ұйымдарының филиалдарымен, сақтандыру брокерлерімен, сондай-ақ коллекторлық агенттіктермен мемлекеттік кірістер органдарына мәліметтерді ұсыну нысандарын, қағидаларын және мерзімдерін бекіту туралы» Қазақстан Республикасы Қаржы министрінің бұйрығының жобасын қабылдаудың ақпараттық және өзге де салдарының БАҒАЛАУ.**

(бұдан әрі – Жоба)

**1. Қоғамдық-саяси салдарларды бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана қатыстызаңды тұлғалар, заңды тұлғаның құрылымдық бөлімшелері, Қазақстан Республикасында қызметін тұрақты мекеме арқылы жүзеге асыратын резидент еместер, дара кәсіпкерлер, жеке практикамен айналысатын жеке тұлғалар.

Заң жобасын қабылдау әлеуметтік шиеленіс пен наразылық тудырмайды. Оны бизнес қауымдастығы, оның ішінде шағын және орта бизнес субъектілері салықтық міндеттемелер мен бюджеттік төлемдерді орындауға байланысты уақыт пен шығындарды қысқарту есебінен оң қабылдауы мүмкін еді.

Жоба бизнесті жүргізуге, әсіресе адал салық төлеушілерге тең жағдай жасайды.

**2. Құқықтық салдарларды бағалау:**

Жоба Қазақстан Республикасы Салық кодексінің 54-бабына және   
55-бабы 2-тармағының 2) тармақшасының екінші абзацына және 20) тармақшасына және «Мемлекеттік статистика туралы» Қазақстан Республикасы Заңының 16-бабы 2-тармағының 2) тармақшасына сәйкес әзірленді. Тиісінше, ол Конституцияға немесе басқа да қолданыстағы нормативтік құқықтық актілерге қайшы келмейді.

Осы ережелерді енгізу қаржы институттары ұсынатын қаржылық ақпараттың сенімділігін, толықтығын және салыстырмалылығын арттыруға, сондай-ақ басқа мемлекеттердің құзыретті органдарына CRS және FATCA шеңберінде ақпаратты ұсыну арқылы Қазақстан Республикасының халықаралық міндеттемелерін орындауға бағытталған.

**3. Ақпараттық салдарларды бағалау:**

Жобаның ақпараттық салдары қалыпты деп бағаланады, өйткені ол 019.00 және 026.00 нысандары бойынша қаржылық есептілікті жасау мен ұсынудың бірыңғай ережелерін, сондай-ақ коллекторлық агенттіктер ұсынатын ақпарат нысандарын белгілеуді реттейді.

Жобаның күтілетін нәтижесі 019.00 және 026.00 нысандары бойынша қаржылық есептілікті дұрыс және уақтылы қалыптастыруды қамтамасыз ету, олардың сапасы мен сенімділігін арттыру, Қазақстан Республикасының шетелдегі резиденттері туралы ақпаратқа қолжетімділікті кеңейту, қаржы және банк секторының ашықтығын нығайту, декларацияланбаған кірістерді анықтау арқылы салық түсімдерін арттыру болып табылады.

Сонымен қатар, жаңа Салық кодексіне сәйкестендірілуіне байланысты түсіндіру жұмыстарын жүргізу қажет емес; қажет болған жағдайда пресс-релиз беріледі.

**4. Басқа салдарларды бағалау:**

Заң жобасын қабылдау жағымсыз әлеуметтік-экономикалық, құқықтық немесе басқа да салдарға әкеп соқтырмайды, өйткені ол салық төлеушілер мен мемлекеттік кірістер органдары арасындағы сенімді арттыруға бағытталған, салық жүктемесін арттырмайды және салық төлеушілердің құқықтарын шектемейді. Бұл азаматтар мен бизнес үшін әкімшілік кедергілерді азайтады.

Қысқа мерзімде енгізілген нормаларсапасын арттыруға, қызметтерді көрсетуді жеделдету мен автоматтандыруға, құқықтық және процессуалдық дәлдікті арттыру үшін нормативтік құқықтық актілерді жаңартуға және нысандарды беру тәртібін жаңартуға бағытталған.

Бұл ұзақ мерзімді перспективада Қазақстанның инвестициялық тартымдылығына оң әсер етіп, халықаралық салықтық ынтымақтастықтың сенімді қатысушысы ретіндегі ұстанымын нығайтады.

**Қазақстан Республикасының**

**Қаржы министрі М. Такиев**